Pondelok 6. mája
Slovenskému obchodu sa darilo lepšie
Maloobchodné tržby v eurozóne v marci oproti februáru oslabili o 0,1 percenta a marcové tržby maloobchodu v rámci celej EÚ medzimesačne klesli o 0,2 percenta. Medziročne marcové maloobchodné tržby sa v eurozóne zmenšili o 2,4 a v rámci celej EÚ klesli o 1,6 percenta. Vyplýva to z informácií, ktoré v pondelok zverejnil štatistický úrad Európskej únie Eurostat. Maloobchodné tržby na Slovensku sa v marci vyvíjali lepšie, keďže medzimesačne o 0,1 stúpli a medziročne oslabili iba o 0,8 percenta.